**Výzva na predkladanie cenových ponúk**

(prieskum trhu realizovaný prostredníctvom Výzvy

na predkladanie cenových ponúk elektronickou formou)

# Obstarávateľ:

Názov: Dopravný podnik mesta Žiliny s.r.o., Kvačalova 2, 011 40 Žilina

IČO: 36 007 099

Kontaktná osoba: Mgr. Viera Blanárová, [viera.blanarova@dpmz.sk,](mailto:viera.blanarova@dpmz.sk) 041/5660168)

# Názov predmetu obstarávania: Multifunkčné zariadenia

Spoločný slovník obstarávania (CPV): 30121430-6 Digitálne rozmnožovacie stroje

# Zverejnenie výzvy: webové sídlo obstarávateľa

# Obstarávateľ neposkytuje zálohové platby na realizáciu predmetu zákazky.

Financovanie predmetu zákazky: z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie postupom prieskumu trhu prostredníctvom výzvy na predkladanie cenových ponúk. Uvedený postup obstarávania zákon č. 343/2015 Z. z. neupravuje.

1. **Typ uzavretej zmluvy s úspešným uchádzačom**

Výsledkom prieskumu trhu bude elektronická objednávka na základe výsledku prieskumu trhu, ktorá bude vystavená po vyhodnotení cenových ponúk.

Ponuka predložená uchádzačom musí byť vypracovaná v súlade s podmienkami uvedenými vo výzve na predkladanie ponúk a v tejto výzve a nesmie obsahovať žiadne výhrady týkajúce sa podmienok obstarávania.

# Miesto dodania predmetu obstarávania

V sídle dodávateľa na Kvačalovej ulici č. 2 v Žiline, kontaktná osoba pre dodanie tovaru: vedúci oddelenia automatizácie riadenia Ing. Zdenko Šimala, 041/5660146, [zdenko.simala@dpmz.sk.](mailto:zdenko.simala@dpmz.sk)

# Komplexnosť predmetu obstarávania a stručný rozsah predmetu obstarávania

Obstarávateľ nedelí predmet prieskumu trhu na časti, čo znamená, že uchádzač podá jednu cenovú ponuku na tovar ako celok.

Obstarávateľ predpokladá nakúpiť 5 ks nových výstupných zariadení vo dvoch typoch v požadovanej technickej špecifikácií, ktoré dodá jeden úspešný uchádzač.

Zariadenia budú skompletizované z požadovaných nových, originálnych a nepoužitých komponentov ako celok.

**V type A** požaduje tri obojstranné termoprintové farebné tlačiarne na plastové a identifikačné karty, vrátane 3-ročného záručného servisu.

**V type B** požaduje dve čiernobiele laserové obojstranné multifunkčné tlačiarne formátu A4 vrátane 3-ročneho záručného servisu .

1. **Predpokladaná hodnota obstarávania:** Obstarávateľ predpokladá hodnotu obstarávaného tovaru v predpokladanej celkovej hodnote **6 860,00** **€ bez DPH.**

# Opis predmetu obstarávania, technická špecifikácia a ďalšie požiadavky obstarávateľa

**Typ A:**

Opis obojstrannej termoprintovej farebnej tlačiarne na plastové a identifikačné karty, ktorá musí obsahovať nižšie uvedené minimálne technické špecifikácie:

|  |  |
| --- | --- |
| Parameter | Minimálne požadovaný parameter \* |
| 1. **Tlač** | * Obojstranná * Možnosť potlače samoprepisovacích kariet * Prednastaviteľné farebné profily pre jednoduchú prácu s tlačiarňou (min 8 druhov) * Možnosť manuálneho nastavenia farebnosti |
| 1. **Rozlíšenie** | * 600 x 300 Dpi, umožňuje tlač mikrotextu |
| 1. **Rýchlosť tlače** | * Minimálne 190 plnofarebných kariet za hodinu * Minimálne 720 čiernobielych kariet za hodinu |
| 1. **Holokote (vodoznak)** | * 10 druhov základných anti fraudových prevolených typov * Možnosť zákazníckeho HoloKote (presne podľa požiadavky klienta, napr. logo) * Je súčasťou tlače pások s ochrannou fóliou - patentovo chránená |
| 1. **Online aktualizácie** | * pravidelné aktualizácie zariadenia, čím sa zabezpečí, že softvér tlačiarne a príslušná konfigurácia systému zodpovedajú najvyšším úrovniam bezpečnosti |
| 1. **Pripojenie** | * Ethernet možnosť sieťového pripojenia * USB 2.0, USB 3.0 kompatibilné * WiFi pripojenie ako štandard, prostredníctvom USB kľúča, ktorý je súčasťou, IEEE 802.11b/g/n kompatibilný s pripojením rýchlosťou 300 Mbps. Podporuje šifrované pripojenie WPA a WPA2 (závisí od prístupového bodu) |
| 1. **Displej** | * Digitálny displej tlačiarne s funkciami pre jednoduchú obsluhu |
| 1. **Digital shredding** | * Digitálna skartácia- v momente ako boli dáta použité pre tlačovú úlohu, sú roztrieštené, čo znamená, že sa nedajú obnoviť, čo pomáha zaistiť, aby zariadenie nebolo úložiskom údajov. |
| 1. **Rozmery** | * Max 500 mm x 215 mm x 250 mm (vrátane predného a zadného zásobníka) |
| 1. **Zásobníky** | * 100 kariet  zadný a 70 kariet predný |
| 1. **Záruka** | * 3 ročná záruka * Doživotná záruka tlačovej hlavy * V prípade servisu poskytnutá náhradná tlačiareň |

Ďalšie požiadavky obstarávateľa:

* pre **typ A** sa plánuje obstarať 3 (tri) ks výstupných zariadení podľa  tohto typu minimálnej technickej špecifikácie,
* uvedená minimálna úroveň špecifikácie komponentov je označená hviezdičkou, čo môže znamenať, že zodpovedá konkrétnej technickej špecifikácii zariadenia, napr. tlačiarne s obchodným názvom Magicard 600 DUO.
* obstarávateľ umožňuje a uchádzač môže ponúknuť ekvivalent. (viac v časti Použitie ekvivalentov v obstarávaní),

***Poznámka: obstarávateľ trvá na podmienke záruky na dodaný tovar, a to:***

* že uchádzač poskytne na tovar 3 (troj) ročnú záruku
* že uchádzač poskytne doživotnú záruku tlačovej hlavy dodaného tovaru
* že v prípade servisu dodaného tovaru bude poskytnutá náhradný tovar

Uvedené má uchádzač povinnosť deklarovať vo svojej cenovej ponuke v Prílohe č. 1.

**Typ B:**

Opis obojstrannej, vysoko výkonnej multifunkčnej tlačiarne formátu A4 na možnosť tlače papierových dokumentov ( kancelárskeho papiera, štítkov alebo obálok, ) ktorá musí obsahovať nižšie uvedené minimálne technické špecifikácie:

|  |  |
| --- | --- |
| Parameter | Minimálne požadovaný parameter \* |
| 1. **Efektívne nástroje na správu dokumentov** | Jednoduché používateľské rozhranie s tlačidlami s funkciou jedného dotyku a LCD displejom  Funkcia Job Macro zaznamenáva a okamžite načítava z pamäte často používané úlohy |
| 1. **Kopírovanie** | |
| * Metóda skenovania | Color CIS |
| * Technológia tlače | Digitálna LED elektrofotografická tlačová technológia |
| * Nastavenie hustoty kopírovania | 7 úrovní (manuálne) |
| * Vstupná kapacita | Zásobník 1: 250 listov |
| * Rozlíšenie kopírovania | Až 600 x 600 dpi |
| * Veľkosť originálu | Plocha skenera: A4, A5, A6, B5, Letter, Executive; ADF: A6, B5, A5, A4, Letter, Legal 13, Legal 13,5, Legal 14, Executive |
| * Veľkosť papiera na kopírovanie | A6, B5, A5, A4, Letter, Legal 13, Legal 13,5, Legal 14, Executive |
| * Zmena mierky pri kopírovaní | 25 – 400 % |
| * Rýchlosť kopírovania | A4 37 kópií/min. |
| * Doba výstupu prvej kópie | Približne. 10,0 sekundy |
| 1. **Tlač** | |
| * Rýchlosť tlače | A4 40 str./min. |
| * Doba výstupu prvého výtlačku | Približne. 5,0 sekundy |
| * Rozlíšenie tlače | 1 200 x 1 200 dpi |
| * Rozhranie | 1000BASE-T/100BASE-TX/10BASE-T, USB 2.0 (vysokorýchlostné) |
| * Protokol | TCP/IP |
| * Jazyk tlačiarne | Emulácia PostScript, emulácia PCL 5e, emulácia PCL 6 (XL) |
| * Podporovaný OS | Windows 7 x64, Windows 8 x64, Windows 8.1 x64, Windows 10 x64, Windows Server 2003, Windows Vista x64, Windows Server 2008, Windows Server 2012, Windows Server 2016, Windows Server 2019 |
| * Pamäť (štand./max.) | 512 MB RAM; 3 GB eMMC/512 MB RAM; 3 GB eMMC |
| * Typ papiera | Obyčajný, štítok, obálka |
| * Veľkosť papiera | A4, A5, B5, A6, Letter, Legal 13, Legal 14, Legal 13,5, Executive |
| * Vstupná kapacita | Zásobník 1: 250 listov |
| * Výstupná kapacita | Lícom nadol: Max. 150 listov  Lícom hore: Max. 100 listov |
| 1. **Skenovanie** | |
| * Rozlíšenie skenovania | Max. 600 x 600 dpi |
| * Rýchlosť skenovania | Max. 10 obr./min farebne, 30 obr./min čiernobielo |
| * Rozhrania | Hostiteľský radič USB 2.0 (vysokorýchlostný), 1000BASE-T/100BASE-TX/10BASE-T |
| * Podporovaný protokol | SMTP, FTP(S), HTTP(S), CIFS, TWAIN, WIA1.0, WIA2.0, ICA |
| * Výstupný formát | PDF, Súbor PDF s vysokou kompresiou, zabezpečený súbor PDF, TIFF, JPEG, XPS |
| * Ovládač | TWAIN, WIA1.0 (Windows XP), WIA2.0 (Windows Vista alebo novší), ICA (Mac OS X 10.6 alebo novší) |
| 1. **Záruka** | Minimálne 3 roky |

Ďalšie požiadavky obstarávateľa:

* pre **typ B** obstarávateľ plánuje obstarať 2 (dva) ks zariadení podľa  tohto typu minimálnej technickej špecifikácie,
* uvedená minimálna úroveň špecifikácie komponentov je označená hviezdičkou, čo môže znamenať, že zodpovedá konkrétnej technickej špecifikácii multifunkčného zariadenia na vysokovýkonnú čiernobielu tlač formátu A4 , napr. tlačiareň s obchodným názvom OKI MB492 dn.
* Obstarávateľ umožňuje a uchádzač môže ponúknuť ekvivalent. (viac v časti Použitie ekvivalentov v obstarávaní)

***Poznámka: obstarávateľ trvá na podmienke záruky na dodaný tovar, a to minimálne 3 roky.***

Uvedené má uchádzač povinnosť deklarovať vo svojej cenovej ponuke **v Prílohe č. 1.**

***Poznámka k parametrom\*:***

*Parametre sú uvedené nasledovne pre všetky zariadenia:*

*list = xerografický papier pri hmotnosti 80 g/m²*

*Cena vrátane dopravných nákladov a vyloženia na mieste*

Použitie ekvivalentov v obstarávaní:

V každom prípade opisu komponentu predmetu obstarávania, kde sú uvedené špecifikácie navrhovaných výrobkov, materiálov alebo zariadení (prípadne je použitý odkaz na konkrétnu značku, resp. výrobcu, či distribútora\* pokiaľ nebolo možné predmet zákazky alebo jeho súčasť opísať dostatočne presne a zrozumiteľne a kde nie je zároveň uvedený odkaz vo forme slovného spojenia „alebo ekvivalentný“) platí, že môže byť ponúknutý a bude akceptovaný aj iný ekvivalentný výrobok alebo materiál, ak má porovnateľné kvalitatívne alebo výkonnostné charakteristiky ako tie, ktoré uviedol obstarávateľ. Ak by uchádzač vyhodnotil, že týmto opisom by dochádzalo k znevýhodneniu alebo k vylúčeniu určitých uchádzačov alebo výrobkov, alebo že tento predmet súťaže nie je opísaný dostatočne presne a zrozumiteľne, tak vo svojej cenovej ponuke môže uchádzač ponúknuť predmet súťaže plne funkčne ekvivalentný, ktorý spĺňa kvalitatívne požiadavky na rovnakej a/alebo vyššej úrovni, ako je uvedené v tejto výzve na prieskum trhu, **túto skutočnosť však musí preukázať uchádzač**. Ponúknutý ekvivalent tovaru nesmie znemožniť, resp. obmedziť funkcionalitu celého systému, ktorý pozostáva z obstarávaných komponentov predmetu obstarávania a ktorý predstavuje funkčný celok. Ekvivalenty komponentov predmetu zákazky musia byť navzájom kompatibilné pre zostavu celej funkčnej tlačiarne a musia poskytovať požadované charakteristiky pre tlačiarne obstarávateľa.

**Ďalšie podmienky obstarávateľa:**

Obstarávateľ požaduje, aby zariadenie bolo dodané v dohodnutom čase, v cene, v akej bolo ponúknuté, ihneď po inštalácii schopné prevádzky plne funkčné,  slúžilo svojmu účelu bez obmedzení, bez dodatočných úprav a bez prieťahov.

Predmet zákazky bude dodaný skompletizovaný a zabalený spôsobom, aby pri jeho preprave nedošlo k poškodeniu. Dodanie tovaru od vystavenia a zaslania elektronickej objednávky je 10 pracovných dní, resp. podľa dohody.

**Podmienky fakturácie:**

* obstarávateľ (objednávateľ) sa zaväzuje uhradiť predávajúcemu (úspešnému uchádzačovi) cenu, uvedenú v Prílohe č. 1 za tovar určený v Tabuľke k Prílohe .č 1, a to formou bezhotovostného platobného styku na číslo účtu poskytovateľa na základe faktúry vystavenej poskytovateľom. Číslo účtu v tvare IBAN bude uvedené na Prílohe č. 2. – Identifikačné údaje uchádzača.
* platba faktúry bude s dobou splatnosti 30 dní od jej doručenia vecne a formálne správne vystavenej faktúry,
* právo na zaslanie faktúry vzniká poskytovateľovi po dodaní tovaru,
* poskytovateľom predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo elektronickej objednávky. V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo objednávky, objednávateľ má právo vrátiť faktúru opravu alebo doplnenie. Poskytovateľ túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry objednávateľovi,
* povinnými prílohami faktúry bude dodací list.

Obstarávateľ (objednávateľ) je platiteľom dane z pridanej hodnoty (DPH).

# Vysvetľovanie

V prípade potreby obstarávateľ poskytne záujemcom vysvetlenie k predmetu obstarávania. Záujemca odošle svoje otázky e-mailom na [viera.blanarova@dpmz.sk](mailto:viera.blanarova@dpmz.sk) v termíne do **7**.**12.2020**. Spätná odpoveď bude doručená e-mailom do 2 pracovných dní od prijatia otázky.

# Cena a spôsob určenia ceny

Cena v cenovej ponuke za tovar musí byť stanovená podľa 3 zákona č. 18/1996 Z. z. o cenách a vyhlášky MF SR č. 87/1996 Z. z

Uchádzač (platca DPH) uvedie cenu celkom v zložení: cena v EUR bez DPH, sadzba v % a výška DPH, cena spolu (vrátane DPH) a takto ju uvedie **do Prílohy č. 1.** Uchádzač uvedie, či je alebo nie je platcom DPH a upozorní na túto skutočnosť vo svojej cenovej ponuke v Prílohe č. 1.

Do nákladov uchádzača na dodávku tovaru budú zahrnuté všetky náklady, ako dopravu, naloženie a vyloženie. Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky, t. j. uchádzač stanoví ceny za obstarávaný predmet tohto prieskumu trhu na základe vlastných výpočtov, činností, výdavkov a príjmov podľa platných právnych predpisov. Náklady budú v cenovej ponuke zohľadnené a navrhnuté tak, aby výsledná cena v cenovej ponuke bola konečná.

Pri realizácii dodávky s úspešným uchádzačom bude táto cena kúpnou cenou a na faktúre za tovar nebude uvedená iná ďalšia suma, ktorá navyšuje cenu tovaru.

# Kritériá na vyhodnotenie cenových ponúk

Uchádzač v prieskume trhu predloží svoju cenovú ponuku vyplnením prislúchajúcej **Prílohy č. 1 a Tabuľky k Prílohe č. 1.** V Prílohe č. 1 bude pri konkrétnom ponúkanom type multifunkčného zariadenia uvedená cena v € v požadovanej štruktúre.U všetkých položiek v tabuľke musí byť uvedený názov a špecifikácia komponentu, z ktorého sa multifunkčné zariadenie skladá.

Ponúknuté ceny budú zaokrúhlené na 2 (dve) desatinné miesta (metódou zaokrúhľovania EXCEL

Jediným kritériom na vyhodnotenie ponúk je **najnižšia cena celkom na celý predmet súťaže**,

t.j. cena za dodanie 5 kusov nových, originálnych a nepoužitých skompletizovaných výstupných multifunkčných zariadení podľa požiadaviek tejto výzvy.

V prípade, ak bude predložená iba jedna cenová ponuka, hodnotiace kritériá sa nebudú uplatňovať.

Obstarávateľ oznámi úspešnému uchádzačovi, že jeho návrh bol úspešný a bude mu zaslaná záväzná elektronická objednávka.

# Podmienky účasti v prieskume

Uchádzač musí byť oprávnený dodať predmet obstarávania, nesmie mať uložený zákaz účasti vo verejnom obstarávaní. S podmienkami výzvy sa musí dostatočne oboznámiť, a deklarovať, že s nimi súhlasí; pre vysvetlenie nejasností podmienok výzvy má uchádzač možnosť využiť inštitút kladenia otázok.

Oprávnenosť uchádzač preukazuje predložením:

1. Aktuálne platný doklad oprávňujúci uchádzača dodávať tovar, ktorý je predmetom obstarávania. Takýmto dokladom je výpis zo živnostenského registra, alebo obchodného registra*, resp. ekvivalentného registra v krajine sídla hospodárskeho subjektu), ktorý nemusí byť úradne overený*

Doklad uchádzač predloží ako scan vo forme .pdf spolu s cenovou ponukou.

Usmernenie pre hospodárske subjekty:

*V prípade, že uchádzač je zapísaný v Zozname hospodárskych subjektov, ktorý vedie Úrad pre verejné obstarávanie (podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) doklad podľa bodu 8.2. nepredkladá a na túto skutočnosť upozorní v ponuke.*

*Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (záujemcom/uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy.*

1. Zoznamom dodávok tovaru rovnakého alebo podobného charakteru, ako je predmet obstarávania, za obdobie posledné tri roky predchádzajúce vyhláseniu súťaže alebo za obdobie, za ktoré je dostupné. Pre účely splnenia tohto bodu výzvy obstarávateľ dáva k dispozícii editovateľnú Prílohu č. 5, v ktorej uchádzač doplní požadované údaje.

# Spôsob a miesto podávania návrhov

Elektronickou poštou (e-mailom). Uchádzač odošle svoju cenovú ponuku na

adresu [viera.blanarova@dpmz.sk](mailto:viera.blanarova@dpmz.sk) v určenej lehote.

Uchádzač môže predložiť iba jednu ponuku vyhotovenú podľa týchto súťažných podkladov.

**Ponuka uchádzača musí obsahovať:**

1. Cenovú ponuku na multifunkčné zariadenia, ktorá pozostáva Z Prílohy č. 1 a Tabuľky k Prílohe č. 1. Uchádzač obidva dokumenty vyplní požadovaným spôsobom a vo všetkých požadovaných položkách a riadkoch a podpísanú oprávnenou osobou uchádzača, na ktorej bude pečiatka a dátum, zašle ako scan dokumentu do formátu pdf. Zároveň zašle obidva dokumenty tohto bodu a) aj v editovateľnom formáte .xlsx. Doplniť požadované údaje do prázdnych riadkov Tabuľky k Prílohe č. 1 je pre uchádzača povinnosť.

V cenovej ponuke budú uvedené ceny podľa podmienok bodu 12 tejto výzvy. Súčet cien za všetky položky, uvedená ako cena celkom v € bez DPH za 5 ks multifunkčných zariadení, je hodnotiacim kritériom.

1. Identifikačné údaje uchádzača – Príloha č. 2 (Krycí list). Uchádzač do dokumentu doplní požadované údaje a zašle podpísaný a opečiatkovaný scan dokumentu do formátu pdf., na ktorom bude podpis a pečiatka oprávnenej osoby uchádzača.
2. Čestné vyhlásenie, že uchádzač nemá zákaz účasti vo verejnom obstarávaní, takýmto dokladom je Príloha č. 3 . Uchádzač zašle doplnený, podpísaný a opečiatkovaný scan dokumentu do formátu pdf., na ktorom bude podpis a pečiatka oprávnenej osoby uchádzača.
3. Čestné vyhlásenie, že uchádzač súhlasí s podmienkami výzvy na prieskum trhu, je dôkladne oboznámený s celým obsahom výzvy, vrátanej jej príloh . Takýmto dokladom je Príloha č. 4. Uchádzač zašle doplnený, podpísaný a opečiatkovaný scan dokumentu do formátu pdf., na ktorom bude podpis a pečiatka oprávnenej osoby uchádzača.
4. Dokumenty podľa bodu 13 – Podmienky účasti v prieskume: Uchádzač dokument **13a)** zašle ako scan dokument do formátu pdf., na ktorom bude podpis a pečiatka oprávnenej osoby uchádzača. Ak je uchádzačom hospodárky subjekt, vo svojej cenovej ponuke poskytne o tejto skutočnosti informáciu obstarávateľovi formou písomného oznámenia, ktoré bude mať formu scanu originálu vo formáte pdf. a bude podpísané oprávnenou osobou uchádzača.

Uchádzač dokument **13b)** - ako Prílohu č. 5 - doplní o požadované údaje a zašle ako scan dokument do formátu pdf., na ktorom bude podpis a pečiatka oprávnenej osoby uchádzača.

Podmienkou zaradenia ponuky uchádzača do vyhodnotenia na základe hodnotiaceho kritéria je zaslanie všetkých požadovaných dokumentov e-mailom na adresu [viera.blanarova@dpmz.sk](mailto:viera.blanarova@dpmz.sk).

Pre účely podávania návrhov obstarávateľ na svojej webovej stránke zverejnil pri výzvu a jej dokumenty, ako aj požadované dokumenty v editovateľnej verzii a uchádzač si ich môže stiahnuť.

# Lehoty

Lehota na predloženie cenových ponúk uplynie **11.12.2020 o 14,00** hod a cenové ponuky je potrebné elektronicky zaslať podľa bodu 15. v uvedený dátum, vrátane.

Lehota na vyhodnotenie vybraného návrhu uplynie **21.12.2020.**

1. **Požadovaná platnosť cenovej ponuky**: 3 mesiace od lehoty na predloženie cenových ponúk.

# Komunikácia a jazyk

Obstarávateľ určil v tomto obstarávaní spôsob komunikácie elektronickou poštou (e-mailom) v slovenskom alebo v českom jazyku. Cenová ponuka a doklady v nej predložené budú predložené v slovenskom alebo v českom jazyku. Doklady predložené v iných jazykoch ako slovenský a český musia byť predložené v pôvodnom jazyku uchádzača a zároveň musí byť preložený ich úradný preklad do štátneho jazyka obstarávateľa. Otázky a odpovede obstarávateľa budú zasielané elektronicky. Oznámenie vybraného návrhu bude zaslaný elektronicky.

# Doplňujúce informácie

* Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok prieskumu trhu.
* Obstarávateľ si vyhradzuje právo nevybrať ani jednu z cenových ponúk v prípade neobvykle vysokých ponukových cien uchádzačov a zrušiť postup zadávania zákazky v prípade, ak všetky ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie alebo zmeniť podmienky obstarávania v ktorejkoľvek časti obstarávania.
* Obstarávateľ si vyhradzuje právo zrušiť obstarávanie alebo zmeniť podmienky obstarávania predmetu zákazky, ak sa zmenili okolnosti , za ktorých bol prieskum trhu začatý, alebo môže prieskum trhu zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie cenových ponúk.
* Uchádzači nemajú nárok na náhradu nákladov spojených s účasťou v prieskume trhu.
* Cenové ponuky uchádzačov sa nevracajú, ostávajú k dispozícii obstarávateľa na archiváciu.
* Obstarávateľ má za to, že sa poskytovateľ predložením svojej cenovej ponuky s podmienkami prieskumu trhu dôkladne oboznámil, porozumel im a súhlasí s nimi.
* Uchádzač predložením svojej cenovej ponuky berie na vedomie, že obstarávateľ je povinnou osobou pri zverejňovaní informácií o obstarávaní, ako aj zverejňovaní informácií o výsledku obstarávania, o cenách v obstarávaní a o identifikačných údajoch uchádzačov v obstarávaní.

Prílohy výzvy:

Dokumenty cenovej ponuky – Príloha č. 1 s Tabuľka k Prílohe č.1

Príloha č. 2 – Identifikačné údaje uchádzača

Príloha č. 3 - Čestné vyhlásenie

Príloha č. 4 – Čestné vyhlásenie

Príloha č. 5 - Zoznam dodávok tovaru

# V Žiline 3.12.2020

# Výzvu na prieskum trhu vypracovala: Mgr. Viera Blanárová , odd. VO

# Za technický opis predmetu obstarávania zodpovedá: Ing. Zdenko Šimala,

# vedúci odd. informatiky a automatizácie riadenia :

# Výzvu schvaľuje a súhlasí so zverejnením výzvy :

# Ing. Peter Ďurkovský, vedúci odd. VO